Document ID: /roh_data/filtered/fineweb-2-filterrobots_roh.jsonl.gz/61410

Gia suenter 12 minutas è la partida atgnamain stada decidida. Zug è stà cleramain la pli ferma equipa e ha entaifer 4 minutas fatg 3 goals. Silsuenter èsi stà ruassaivel enfin la 31avla minuta. Alura ha Clark sajettà il 1:3 ord vista dals Lakers. La speranza per in comeback è dentant vegnida sepulida be paucas minutas pli tard. Klingberg en la 35avla minuta e Kovar mo 23 secundas pli tard han alura decis definitivamain la partida.
Il favurit da Zug è pia partì suveran en il mezfinal.
Terrada per il Lions
Pli stretg è stà il segund mezfinal tranter ils ZSC Lions e Genevra Servette. Il ZSC perda l'emprima partida da la seria a chasa cun 1:2. Ditg è la partida stada egualisada. En la 37avla minuta ha alura Tömmerens sajettà il 0:1 per Genevra en il powerplay. Simbolic per la partida – tut ils trais gols èn crudads en il powerplay. En la 42avla minuta è Lasch vegnì d'egualisar la partida per ils Lions, dentant 6 minutas pli tar ha Tömmernes alura fatg ses segund gol da la saira ed uschia er gist decis la partida en favur dals Genevrins.